लिभरपुल कीर्तिमान : दसौं पल्ट च्याम्पियन
भर्जिल भान डाइकले अतिरिक्त समयको अन्त्यतिर हेडबाट गरेको गोलको मद्दतले लिभरपुलले आइतबार वेम्बलीमा चेल्सीलाई १–० ले पराजित गर्दै नाटकीय रूपमा काराबाओ कपको उपाधि जितेको छ । चोटग्रस्त खेलाडीको समस्याबाट गुज्रिरहेको लिभरपुलले मैदानमा नयाँ र युवा खेलाडीले बाहुल्यता रहेको टिम उतारेको थियो ।
लन्डन — भर्जिल भान डाइकले अतिरिक्त समयको अन्त्यतिर हेडबाट गरेको गोलको मद्दतले लिभरपुलले आइतबार वेम्बलीमा चेल्सीलाई १–० ले पराजित गर्दै नाटकीय रूपमा काराबाओ कपको उपाधि जितेको छ । चोटग्रस्त खेलाडीको समस्याबाट गुज्रिरहेको लिभरपुलले मैदानमा नयाँ र युवा खेलाडीले बाहुल्यता रहेको टिम उतारेको थियो ।तर फाइनलको एक मात्र गोल भने अनुभवी कप्तान भान डाइकको नाममा रह्यो र यससँगै लिभरपुलले कीर्तिमान दसौं पल्ट लिग कप जितेको छ । यसअघि पनि डच खेलाडी गोल गरे पनि त्यसलाई ‘भार’ ले अमान्य घोषणा गरेको थियो । तर खेल सकिन दुई मिनेट अगाडिको गोल भने अन्ततः निर्णायक सावित भयो ।व्यवस्थापक योर्गन क्लोपले सिजनको अन्त्यमा क्लब छाड्ने निर्णय यता लिभरपुलले जितेको यो पहिलो उपाधि हो । क्लोपले एनफिल्डमा बिताएका नौ वर्षमा जितेको यो सातौं ठूलो उपाधि हो । लिभरपुलले यस सिजन अझै तीन उपाधि जित्ने सम्भावना कायम छ । उसको चुनौती इंग्लिस प्रिमियर लिग, एफए कप र युरोपा लिगमा कायम छ । 